Valstybiniai egzaminai Vokietijoje
Valstybiniai egzaminai Vokietijoje (vok. Staatsexamen) – baigiamieji egzaminai, laikomi akademinių studijų pabaigoje Vokietijos aukštosiose mokyklose. Išlaikius suteikiamas (akademinis) kvalifikacinis laipsnis, profesinis vardas, titulas. Valstybinis egzminas Vokietijoje atveria kelią užsiimti valstybės reguliuojamomis profesijomis (medicinoje – tokiomis kaip gydytojas, vaistininkas, valstybės tarnyboje – mokytojas, teisėjas, prokuroras). Valstybinius egzminus organizuoja atitinkama valstybinė įstaiga – Egzaminų tarnyba (vok. Prüfungsamt). Paskirtis – valstybės kontrolė, viešojo intereso užtikrinimas.